Ved å bruke det menneskelige i kunsten sin bryter hun ut av den "hvite kuben". Kunstens isolat og dens puritanisme blir et forsøk på å få kunsten til å si noe om det å være menneske; den menneskelige tilstanden akkurat nå. Det er en måte å kombinere kunst og virkelighet på som ikke er triviell, men meningsproduserende og grunnleggende for menneskets oppfatning av seg selv, ifølge kunstkritiker Trond Borgen. I tillegg til å lete etter humanismens rester, er kunsten hennes også til en viss grad subversiv i forhold til de maktstrukturene som finnes i samfunnet i dag.